CELEX: 62018CN0556
Language: fi
Date: 2018-08-30 00:00:00
Title: Asia C-556/18: Kanne 30.8.2018 – Euroopan komissio v. Espanjan kuningaskunta

22.10.2018   
            
            
               FI
            
            
               Euroopan unionin virallinen lehti
            
            
               C 381/18
            
         
      Kanne 30.8.2018 – Euroopan komissio v. Espanjan kuningaskunta
      (Asia C-556/18)
      (2018/C 381/19)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: E. Manhaeve ja S. Pardo Quintillán)
      
         Vastaaja: Espanjan kuningaskunta
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa Euroopan unionin toiminnasta tehdyn sopimuksen 258 artiklan 1 kohdan mukaisesti, että Espanjan kuningaskunta ei ole noudattanut sille yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (1) 13 artiklan 7 kohdan, tämän artiklan 1 kohdan, 14 artiklan ja 15 artiklan 1 kohdan mukaan kuuluvia velvoitteita, koska se ei ole huolehtinut vesipiirin hoitosuunnitelmien laatimisen, tarkistamisen ja ajantasaistamisen osalta ilmoitus- ja kuulemismenettelyistä kansalaisiin nähden eikä antanut, julkaissut eikä ilmoittanut komissiolle toimenpiteitä Lanzaroten, Fuerteventuran, Gran Canarian, Tenerifen, La Gomeran, La Palman ja El Hierron vesipiirien hoitosuunnitelmien tarkistamiseksi ja ajantasaistamiseksi.
               
            
                  —
               
               
                  velvoittaa Espanjan kuningaskunnan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Direktiivi 2000/60/EY tuli voimaan sen 25 artiklan mukaisesti päivänä, jolloin se julkaistiin Euroopan yhteisön virallisessa lehdessä, eli 22.12.2000. Vesipiirien hoitosuunnitelmat piti siis julkistaa direktiivin 13 artiklan 6 kohdan mukaisesti viimeistään 22.12.2009, ja niiden ensimmäiset tarkistukset ja ajantasaistaminen piti toteuttaa direktiivin 13 artiklan 7 kohdan mukaisesti viimeistään 22.12.2015 mennessä.
      Komissio katsoo, että Espanjan kuningaskunta on jättänyt noudattamatta näissä direktiivin 2000/60/EY säännöksissä sille asetettuja velvoitteita, koska se ei ole huolehtinut vesipiirin hoitosuunnitelmien laatimisen, tarkistamisen ja ajantasaistamisen osalta ilmoitus- ja kuulemismenettelyistä kansalaisiin nähden eikä toteuttanut, julkaissut eikä ilmoittanut komissiolle toimenpiteitä Lanzaroten, Fuerteventuran, Gran Canarian, Tenerifen, La Gomeran, La Palman ja El Hierron vesipiirien hoitosuunnitelmien tarkistamiseksi ja ajantasaistamiseksi komission 5.10.2017 antamassa perustellussa lausunnossa asetetun kahden kuukauden määräajan päättymiseen mennessä.
      
         (1)  EYVL 2000, L 327, s. 1.